stanford-oval/wikipedia huggingface dataset:
אמל קלוני
תיקים בולטים > הצעירה היזידית נגד רצח העם על-ידי דאעש, אונס המוני, וסחר בבני אדם

ביוני 2016 היא החליטה לייצג את הצעירה היזידית נאדיה מוראד בתביעתן כנגד ארגון הטרור דאעש ("המדינה האסלאמית") על רצח העם היזידי, וכן בגין פשעי מלחמה ופשעים נגד האנושות שביצעו דאעש, ובראשם: אונס המוני של נשים וילדות, לצד סחר בבני אדם - המתרחש גם כיום באמצעות האינטרנט ובשטחי המזרח התיכון. בספטמבר אף נשאה בנושא זה דברים בפני האו"ם.
תיקים בולטים > יחסה לסכסוך הישראלי פלסטיני

| --- | --- |
 :  ראו גם – ועדת החקירה של האו"ם בנושא עימות ישראל-עזה 2014
ב-2014 היא הייתה אמורה להיות חברה בוועדת החקירה של האו"ם בנושא עימות ישראל-עזה 2014, שמונתה בעקבות מבצע צוק איתן של צה"ל, אולם לאחר כמה שעות הצהירה כי היא דוחה את מינויה, כיוון שהיא "עסוקה מדי, ומאחלת לעמיתיי המחליפים אומץ וכח במאמציהם". יחד עם זאת, באותה הצהרה התבטאה נגד מדינת ישראל ובעד העם הפלסטיני, באומרה כי היא ”מזדעזעת מהמצב ברצועת עזה הכבושה, בפרט עקב ההרוגים האזרחים שם, ומאמינה שצריכה להיות חקירה עצמאית להטלת האחריות על פשעי המלחמה שבוצעו”.
במאי 2024 השתתפה בפאנל מומחים, שהמליץ לכרים קאן, התובע הראשי של בית הדין הפלילי הבין-לאומי בהאג (ICC) להוציא צווי מעצר לראש ממשלת ישראל בנימין נתניהו, שר הביטחון יואב גלנט וגם לראשי ארגון הטרור חמאס יחיא סינוואר, מוחמד דף ואיסמעיל הנייה.
חייה האישיים

קלוני דוברת ערבית, אנגלית וצרפתית.
התארסה עם השחקן האמריקאי ג'ורג' קלוני ב-28 באפריל 2014. ביולי אותה שנה מתח בן זוגה ג'ורג' קלוני ביקורת על העיתון הבריטי "דיילי מייל" אשר פרסם כתבה כי אמה של אמל מתנגדת לנישואיהם מטעמי דת (כמוסלמית). העיתון פרסם התנצלות בעניין, אשר ג'ורג' קלוני סירב להתרצות ממנה. ב-7 באוגוסט 2014 נרשמו השניים כנשואים באופן רשמי, וב-27 בספטמבר אותה שנה ערכו את חגיגת הנישואין שעוררה הדי תקשורת חיוביים בעיקר ברחבי העולם. ביוני 2017 נולדו להם תאומים לא-זהים, בן ובת.
קלוני ובעלה עוסקים גם בפילנתרופיה ושותפים ליוזמות שונות. היא אף ייסדה קרן מלגות על-שמה המציעה מלגה בכל שנה לסטודנטית לבנונית לתוכנית לימודים בינלאומית בת שנתיים במכללה בארמניה.
הערות שוליים

1 2  בבריטניה ישנן שתי דרגות של עורכי דין: סוליסטור (solicitor) ובאריסטר (barrister). באריסטרים יכולים לטעון בבתי דין פתוחים (לפני הבר של השופט) ואילו סוליסטרים לא.
↑  טל כרמון, ‏האם סיפורן של יזידיות שנחטפו ונאנסו בעיראק יידון בהאג, באתר דבר העובדים בארץ ישראל, 13 ביוני 2016
1 2 3  יניב כרמל, ‏נדיה מוראד ואמל קלוני רוצות לחסל את דאע"ש בבית המשפט הבינלאומי, באתר דבר העובדים בארץ ישראל, 22 בספטמבל 2016
↑  Amal Clooney - the most wanted woman in Britain
↑  על פי החוק בבריטניה הבריסטרים חייבים להיות עצמאיים ואינם יכולים להיות חלק מחברה. לרוב משרדיהם ממוקמים בתוך בתי המשפט. לעיתים הם מתאגדים בצורה לא רשמית ללשכות- כלומר הם חוקית עצמאים אבל פועלים ביחד בהקשרים מסוימים. הדוטי סטריט צ'יימבר - הוא לשכה של בריסטרים, שהחליטו להנגיש את החוק לציבור הרחב ולכן פתחו את לשכה שלהם מחוץ לבית המשפט
↑  ארוסת ג'ורג' קלוני שהייתה אמורה לחקור את ישראל - חזרה בה, באתר ynet, 12 באוגוסט 2014
1 2  https://www.theguardian.com/world/2014/aug/11/amal-alamuddin-un-gaza-israel-refuses-george-clooney
↑  ענבל חננאל, התפקיד שמילאה אשתו של ג'ורג' קלוני בבקשה להוצאת צווי מעצר לנתניהו וגלנט, במדור "פנאי פלוס" באתר ynet‏, 20 במאי 2024
↑  מזל טוב: ג'ורג' קלוני הפך לאבא לתאומים, במדור "פנאי פלוס" באתר ynet‏, 6 ביוני 2017
| --- | --- |
בקרת זהויות :  NLI: 987007357474405171  PLWABN: 9810684821305606  BIBSYS: 1671433161058  BNE: XX5878149  BnF: cb16937090n (data)  CiNii: DA19222052  GND: 1051385075  ICCU: LO1V454467  ISNI: 0000 0004 3481 8978  LCCN: no2014066071  MusicBrainz: d4cc9beb-b6ed-4121-9455-4acbb0ea5d47  NKC: xx0281113  NTA: 333256050  RERO: 02-A024308017  SUDOC: 178447110  VIAF: 309561442   WorldCat (עם VIAF): 309561442 
אמל ובעלה ג'ורג' קלוני, 2016
יונתן שונרי

| --- | --- |
פרופ' יונתן שונרי ז"ל
 לידה:  1931 בן שמן, פלשתינה (א"י)
 פטירה:  19 ביולי 2015 (בגיל 84 בערך) ירושלים, ישראל
 שם לידה:  יונתן קצלך 
 ענף מדעי:  בלשנות, חקר המקרא
 מקום מגורים:  ירושלים
 מקום קבורה:  הר המנוחות 
 מקום לימודים:  האוניברסיטה העברית בירושלים 
 מנחה לדוקטורט:  חיים רבין
 מוסדות:  האוניברסיטה העברית בירושלים
 
יונתן שונרי (1931 – 19 ביולי 2015) היה בלשן שחקר את תרגומי המקרא.
ביוגרפיה

יונתן שונרי נולד בשם יונתן קצלך בבן שמן למלכה וזאב, ובילדותו עברתו הוריו את שם משפחתם לשונרי. אמו שימשה כאם הבית ואביו שימש מנהל האחזקה בכפר הנוער.
בשנת 1957 קיבל תואר ראשון במדעי הרוח מהאוניברסיטה העברית בירושלים.
בשנת 1967 השתתף במחקר בראשות ד"ר יצחק שלזינגר שמטרתו ללמוד את שפת הסימנים הישראלית.
עבודת הדוקטורט שלו, בהנחיית פרופ' חיים רבין, עסקה בתחום "העקרונות הפרשניים של רב סעדיה גאון, על פי תרגומו הערבי לספר תהילים" הוא הגיש אותה בשנת 1970, במסגרת האוניברסיטה העברית.
בשנת 1975 הגיע שונרי לאוניברסיטת בריגהאם יאנג על מנת לתרגם לעברית את ספר מורמון, מספרי הקודש של המורמונים. הוא התגורר בפרובו, יוטה מאחר שלימד באוניברסיטה.
בשנת 1983 הוא פרסם ספר 'Ivreet meresheet = Hebrew from the beginning', בהוצאת אוניברסיטת בריגהאם יאנג.
בשנים 1993–1994 שימש כמורה ללשון בתיכון האקדמיה למוזיקה בירושלים. שימש יועץ לשוני של האנציקלופדיה לבית ישראל, בעריכת רפאל הלפרין, שיצאה לאור בשנת 1996
באמצע שנות ה-90 עמד בראש ועדה שמינה שר החינוך, אמנון רובינשטיין, שהמליצה להכין תוכנית לימודית ייחודית לילדי הקראים מכיתה א' עד כיתה י"ב.[דרוש מקור]
בשנת 2009 ייסד עמותה בשם "יד לילד ולנער - עמותה לילדים ולנוער בסיכון". עסק גם ברפואה אלטרנטיבית.
בשנת 2010 התלונן במשטרה כי הותקף ללא סיבה בגן הפעמון בירושלים, אחרי שהוזמן להגיע לשם. רוב שנותיו התגורר בירושלים, באזור רחביה.
נפטר ב-19 ביולי 2015 והובא לקבורה בהר המנוחות.
מאמרים

"ועל עפר תחמם" (איוב לט, יד), מחקרי המרכז לחקר הפולקלור א (תש"ל)
"תוספת "משיחא" בתרגום יונתן לנביאים", תרביץ מב (תשל"ג) 259-265 (המאמר זמין לצפייה במאגר JSTOR לאחר הרשמה)
"עברית בשידורי הטלוויזיה הירדנית", ספר רוזן בעריכת עוזי אורנן ובן-ציון פישלר, תשל"ה, עמ' 107–112
בנימין זאב בכר ומילון בן-יהודה. מנחה לקודש (תשלט)
סילוף נושא השומרונים בספרי הלימוד בארץ. א.ב.; חדשות השומרונים 300 (תשמ"ב) 10-8
שמות כלי הנגינה בתפסיר רב סעדיה לתהלים ויחסם לתרגום הארמי לתהלים. בין עבר לערב; המגעים בין הספרות הערבית לבין הספרות היהודית בימי הביניים ובזמן החדש ד (תשס"ח) 37–45
Salmon ben Yeruham's Commentary on the Book of Psalms, The Jewish Quarterly Review (המאמר זמין לצפייה במאגר JSTOR לאחר הרשמה)
Avoidance of Anthropomorphism in the Targum of Psalms (אורכב 12.12.2019 בארכיון Wayback Machine)
הערות שוליים

↑  העיתון הרשמי של ממשלת פלשתינה (א"י), 18 באוקטובר 1934, עמ' 1051
↑  מלכה שונרי, באתר MyHeritage
↑  רשימת מוסמכי האוניברסיטה, חרות, 2 במאי 1957
↑  מחקר שמטרתו ללמוד את התנועות של החרשים, הצופה, 4 באפריל 1967
230 אלף ל"י למחקר שפת החרשים, על המשמר, 4 באפריל 1967
↑  עבודת PHD : העקרונות הפרשניים של רב סעדיה גאון : על פי תרגומו הערבי לספר תהילים ... / מאת יונתן שונרי., באתר קטלוג הספרייה הלאומית
↑  Brent J. Belnap,BRIGHAM YOUNG UNIVERSITY IN JERUSALEM: FOCAL POINT OF CONTROVERSY (באנגלית)
↑  Jonathan Curci, Liahona: "The Direction of the Lord": An Etymological Explanation, University of Geneva and Brigham Young University, 7-31-2007 (באנגלית)
↑  הרב רפאל הלפרין, האנציקלופדיה לבית ישראל
↑  אלגזי יוסף, קשה יותר להיות קראי בישראל, 5 בספטמבר 1997
↑  יד לילד ולנער - עמותה לילדים ולנוער בסיכון, בעלי תפקידים, באתר גיידסטאר, אתר העמותות של ישראל
↑  משה נוסבאום, ‏קשיש בן 79 הותקף בי-ם ללא סיבה, באתר ‏מאקו‏, 6 בינואר 2010
↑  יונתן שונרי באתר GRAVEZ
| --- | --- |
בקרת זהויות :  NLI: 987007267902005171  VIAF: 297237401   WorldCat (עם VIAF): 297237401
קראודסטרייק

| --- | --- |

 נתונים כלליים
 בורסה:  נאסד"ק
 סימול:  CRWD
 מייסדים:  ג'ורג' קורץ, דמיטרי אלפרוביץ', גרג מרסטון
 תקופת הפעילות:  2011–הווה (כ־13 שנים)
 חברות בנות:  CrowdStrike Services 
 מיקום המטה:  אוסטין, טקסס
 ענפי תעשייה:  אבטחת מחשב אישי ברשת 
 שווי שוק:  78.44 מיליארד דולר (6 בנובמבר 2024)
 הכנסות:  3,060,000,000 דולר אמריקאי (נכון ל־2024) 
 רווח:  89,300,000 דולר אמריקאי (נכון ל־2024) 
 הון עצמי:  2,300,000,000 דולר אמריקאי (נכון ל־2024) 
 עובדים:  8,429, נכון ל-30 באפריל 2024
  
 www.crowdstrike.com
 
קראודסטרייק (באנגלית: CrowdStrike Holdings, Inc) היא חברה ציבורית אמריקאית העוסקת בהגנת סייבר, שבסיסה באוסטין, טקסס. החברה הייתה מעורבת בחקירות של מתקפות סייבר משמעותיות, כולל מתקפת ההאקרים על סרטי סוני ב-2014, במתקפות סייבר של DNC על הוועדה הלאומית הדמוקרטית, ובדליפת תכתובות דואר אלקטרוני של הוועדה הלאומית הדמוקרטית ב-2016. ביולי 2024, עדכון פגום לתוכנת אבטחה של החברה גרם לשיבושים גלובליים בשירותי מחשוב, והשפיע על טיסות, גופי שידור ושירותים נוספים.
היסטוריה

CrowdStrike נוסדה על ידי ג'ורג' קורץ, דמיטרי אלפרוביץ', וגרג מרסטון בשנת 2011. ב-2012, שון הנרי, פקיד לשעבר במשרד החקירות הפדרלי (FBI), נבחר להוביל את חברת הבת CrowdStrike Services, Inc, שהתמקדה בתגובה לאירועי סייבר ובהערכת תוכניות זדוניות. ביוני 2013 השיקה החברה את המוצר הראשון שלה, CrowdStrike Falcon, שסיפק הגנה לנקודות קצה, וזיהוי של היריב בזמן אמת.
במאי 2014, נתוני החברה סייעו למשרד המשפטים של ארצות הברית להגיש כתב אישום נגד חמישה האקרים צבאיים סינים בגין ריגול סייבר כלכלי נגד תאגידים אמריקאיים. החברה חשפה גם את פעילותה של קבוצת ההאקרים Energetic Bear, קבוצה הקשורה לפדרציה הרוסית שניהלה פעולות מודיעיניות נגד מטרות גלובליות, בעיקר בתחום האנרגיה.
לאחר מתקפת ההאקרים על סרטי סוני, החברה חשפה ראיות המעידות על מעורבות של ממשלת צפון קוריאה במתקפה, והדגימה כיצד בוצעה המתקפה. בשנת 2014, החברה סייעה בזיהוי של חברי קבוצת ההאקרים Putter Panda, קבוצת האקרים סינית הפועלת בחסות המדינה, הידועה גם בשם PLA Unit 61486.
באוקטובר 2015 הודיעה CrowdStrike כי זיהתה תקיפות של האקרים סינים על חברות טכנולוגיה ותרופות, זאת למרות הסכמה הדדית בין נשיא ארצות הברית ברק אובמה לבין נשיא סין שי ג'ינפינג שלא לנהל ריגול כלכלי בין המדינות.
ביולי 2015, גוגל השקיעה בסבב גיוס של החברה, ובהמשך בסבבי גיוס נוספים, ובסך הכל השקיעה סך של כ-480 מיליון דולר, נכון למאי 2019. בשנת 2017 הערכת השווי של החברה הגיעה לשווי של יותר ממיליארד דולר, עם הכנסה שנתית מוערכת של 100 מיליון דולר. ביוני 2018, החברה מסרה כי הערכת השווי שלה היא למעלה מ-3 מיליארד דולר. הגופים המשקיעים בחברה כוללים את: Telstra, March Capital Partners, Rackspace, Accel Partners ו-Warburg Pincus.
ביוני 2019, החברה הונפקה לראשונה (IPO) בנאסד"ק.
בדצמבר 2021 העבירה החברה את מיקום המטה שלה מסאניווייל, קליפורניה, לאוסטין, טקסס.
בשנת 2023 החברה הציגה שירות בשם CrowdStream, בשיתוף פעולה עם חברת אבטחת המידע Cribl.io.
ביוני 2024 נכנסה החברה למדד S&P 500.
היסטוריה > רכישות: 2020–2024

בספטמבר 2020 רכשה החברה את ספקית הטכנולוגיה Preempt Security תמורת 96 מיליון דולר.
בפברואר 2021 החברה רכשה את פלטפורמת ניהול היומנים הדנית Humio תמורת 400 מיליון דולר, ובהמשך אותו חודש רכשה את חברת SecureCircle, המספקת שירות של אבטחת סייבר המבוסס על SaaS (Software as a Service) שמרחיב את האבטחה בנקודות אפס אמון בשירותי תקשורת.
בשנת 2023 החברה רכשה את הסטארטאפ הישראלי Bionic.ai, שעוסק באבטחת סייבר
בשנת 2024 החברה רכשה את הסטארט-אפ הישראלי Flow Security.
בנובמבר 2024 רכשה החברה את חברת Adaptive Shield הישראלית.
חקירות פריצה רוסיות

החברה סייעה בחקירה של התקפות הסייבר של הוועדה הלאומית הדמוקרטית, והקשר האפשרי של ההתקפות לשירותי הביון הרוסיים. ב-20 במרץ 2017, ג'יימס קומי העיד בפני הקונגרס וקבע כי חברות אבטחת המידע CrowdStrike, Mandiant ו-ThreatConnect מסיקות, לפי נתוני הפריצה, בוודאות גבוהה, כי התוקפים האחראים לפריצה הם קבוצות ההאקרים APT 28 ו-APT 29 הידועים כחלק משירותי הביון הרוסים.
בדצמבר 2016, החברה פרסמה דו"ח הקובע כי קבוצת ההאקרים Fancy Bear, המזוהה עם ממשלת רוסיה, פרצה לאפליקציה של יחידת ארטילריה אוקראינית. לפי הדו״ח, רוסיה השתמשה בפריצה כדי לגרום להפסדים גדולים ליחידות הארטילריה האוקראיניות. האפליקציה (שנקראת ArtOS) מותקנת בטאבלטים ומשמשת לשליטה בפעילות הארטילריה. בפועל, משרד ההגנה האוקראיני דחה את הדו"ח, וקבע כי הנזקים לארטילריה היו קטנים בהרבה מהמדווח, וכי הן אינן קשורות לפריצה רוסית. לאולם, לפי הדו״ח, לתוכנות הזדוניות שפעלו נגד אוקראינה ונגד הוועדה הלאומית הדמוקרטית (DNC) היו מאפיינים ייחודיים וזהים, דבר שמחזק את ההשערה כי רוסיה אכן עומדת מאחורי המתקפות הללו.
באג קראודסטרייק 2024

ב-19 ביולי 2024, עדכון תוכנה פגום של CrowdStrike גרם לתקלות רבות במחשבי ווינדוס, שהשפיעו על מיליוני מחשבים ברחבי העולם. כתוצאה מכך, שירותים רבים ברחבי העולם הושבתו, כולל קרקוע טיסות, ניתוק הערוץ סקיי ניוז מרשת האינטרנט באופן זמני, וכן תקלות במוקדי החירום של 911. התקלה נחשבת לתקלת המחשוב הגדולה ביותר אי פעם. בעקבות התקרית, מניית החברה ירדה בכ-18%. לאחר התקלה החברה פרסמה מדריך לתיקון התקלה בפורום התמיכה של מיקרוסופט
בדלנות

הבדלנים בדרום סודאן הצליחו ב-2011 להוביל לעצמאותה של דרום סודאן מסודאן.
בדלנות (באנגלית: Separatism) היא אידאולוגיה שמקדמת הפרדה תרבותית, אתנית, שבטית, דתית, גזעית, ממשלתית ומגדרית מהקבוצה הדומיננטית על מנת להקים מדינה עצמאית או לקבל אוטונומיה גדולה יותר. הסיבות להפרדה יכולות להיות אזוריות, אתניות, לשוניות, תרבותיות, דתיות, כלכליות, פוליטיות, או שילוב של כמה מאלה.
קבוצות בדלניות עוסקות בסוג של פוליטיקת זהויות, והפעילות והחשיבה הפוליטית שלהן לרוב מתמקדת בחוויית עוול משותפת שנגרמה לבני קבוצה חברתית מסוימת. קבוצות אלה סבורות שהניסיונות לקיים אינטגרציה בינן לבין הקבוצות הדומיננטיות פוגעים בזהותן וביכולתן להגשים את הגדרתן העצמית. אף על פי כן, לרוב גורמים כלכליים או פוליטיים ממלאים תפקיד קריטי ביצירת תנועות בדלניות גדולות ורבות השפעה.
בדלנות יכולה לעיתים למלא תפקיד חיובי משמעותי, כפי שהיה למשל במאבק של עמים נגד קולוניאליזם שהוביל להקמתן של מדינות לאום רבות ברחבי העולם במאתיים השנים האחרונות.
מניעים

לקבוצות יש בדרך כלל מניע אחד או יותר להפרדה. דוגמאות בולטות למניעים:
כעס ושנאה כלפי קבוצות אוכלוסייה אחרות.
הגנה על עצמם מפני ביצוע רצח עם או טיהור אתני נגד חברי קבוצתם.
הגנה על שפתם, דתם, תרבותם או התנגדות לניסיונות של הקבוצה הדומיננטית להעלים בהדרגה את שפתם, דתם, ותרבותם.
התנגדות מצד קורבנות דיכוי, כולל הרגשה שהם מושמצים באופן בלתי פוסק בגין שפתם, תרבותם או דתם.
תעמולה מצד אלה שמקווים להשיג רווח פוליטי מליבוי הסכסוך וליבוי השנאה בין הקבוצות השונות באוכלוסייה.
דומיננטיות כלכלית ופוליטית של קבוצה אחת שאינה חולקת את הכוח והפריבילגיות של חבריה באופן שוויוני עם יתר האנשים בחברה.
הרצון שתתקיים חלוקה כלכלית הוגנת יותר בין העשירים לעניים או הרצון לשים קץ לניצול הכלכלי מצד הקבוצה החזקה או העשירה יותר.
הרצון לשמור על מסורת דתית, לשונית או תרבותית אחרת.
ואקום גאופוליטי שנוצר כתוצאה מהתפרקות של מדינות, מדינות פדרליות, או אימפריות גדולות יותר.
התחושה שהאומה סופחה למדינה הגדולה יותר באמצעים לא לגיטימיים.
התפיסה שהמדינה אינה יכולה עוד לתמוך בקבוצה אליה הבדלנים משתייכים או התפיסה שהמדינה בגדה באינטרסים שלהם.
התנגדות להחלטות הפוליטיות של המדינה.
תגובות מצד ממשלות לבדלנות

בשנת 1861 פרצה מלחמת האזרחים האמריקנית לאחר שתנועה בדלנית של מדינות בדרום ארצות הברית דרשה לעזוב את ארצות הברית.
תנועות בדלניות לא תמיד דורשות עצמאות מלאה, ולא תמיד פונות לשימוש בנשק להשגת מטרותיהן. עד כמה הדרישות מרחיקות לכת, ועד כמה האמצעים אלימים – הדבר תלוי במגוון גורמים כלכליים, פוליטיים, חברתיים ותרבותיים, וגם במנהיגות התנועה ובתגובת הממשל. ממשלות עשויות להגיב במספר דרכים, שחלקן אינן מתיישבות זו עם זו. תגובות אופייניות מצד ממשלות לתנועות בדלנות לאורך ההיסטוריה:
היענות לדרישות התנועה הבדלנית
שיפור מעמד אוכלוסיות המיעוט החלשות
לאמץ "פדרליזם אסימטרי" בו למדינות שונות יש יחסים שונים עם השלטון המרכזי, בהתאם לדרישות או לשיקולים של התנועה הבדלנית
לאפשר לקבוצות המיעוטים לנצח בסכסוכים פוליטיים שהכי חשובים להם באמצעות הצבעה פרלמנטרית, משאל עם, וכו'.
להתפשר על קיום קונפדרציה, במקום ישות מדינית אחת, בה יש רק קשרים מצומצמים בין המדינות בקונפדרציה.
ממשלות רבות מדכאות תנועות בדלניות בארצן אך תומכות בתנועות בדלניות בארצות אחרות.
בדלנות אתנית

בדלנות אתנית מבוססת יותר על הבדלים תרבותיים ולשוניים מאשר על הבדלי דת או גזע, שגם הם עשויים להתקיים. להן רשימה של תנועות בדלניות אתניות בולטות:
בדלנות אתנית > באירואסיה > סלאבים

בדלנות סרבית בבוסניה והרצגובינה (רפובליקת סרפסקה) וקוסובו (צפון קוסובו).
הבדלנות הרוסית בחצי האי קרים (סיפוח קרים), לוהנסק ודונצק.
סורבים בגרמניה.
בדלנות אתנית > באירואסיה > אירנים

כורדים בטורקיה, סוריה, עיראק ואירן.
לורים באירן.
בלוצ'ים באירן, אפגניסטן ופקיסטן.
אוסטים בגאורגיה וברוסיה.
טאלישים (אנ') באזרבייז'ן (חלקם טוענים גם לשטחים באירן).
בדלנות אתנית > באירואסיה > קלטים

"האומות הקלטיות" באיים הבריטיים יצרו תנועות בדלניות שונות הקוראות להיפרדות מאנגליה.
הבדלנות הברטונית בברטאן שבצרפת.
המאבקים בין היוניוניסטים לתומכי איחוד האי האירי כולו תחת אירלנד.
בדלנות אתנית > באירואסיה > גרמאנים ונורדים

איי פארו מדנמרק.
שלזים בפולין ובצ'כיה (רובם גורשו).
דרום טירול מאיטליה.
אולנד מפינלנד.
בווארים מגרמניה.
פלמים מבלגיה.
פריזים מהולנד, גרמניה ודנמרק.
בדלנות אתנית > באירואסיה > רומאנים

אוקסיטנים מצרפת.
סבואים מצרפת.
קורסיקאים בצרפת.
קטלונים בספרד ובצרפת. ישנן תנועות בדלניות באנדלוסיה, אסטוריאס, האיים הבלאריים, האיים הקנריים, קסטיליה, גליציה, ליאון, נבארה ולנסיה.
פריולי, פדניה (צפון איטליה), סרדיניה, סיציליה וונציה באיטליה.
וולונים מבלגיה.
טרנסניסטרים ממולדובה.
בדלנות אתנית > באירואסיה > טורקים

בדלנות טורקית בקפריסין (צפון קפריסין).
הבדלנות האויגורית בסין (שינג'יאנג).
בדלנות אזרית באירן (מעוניינים לאחד את המחוזות במזרח אזרבייג'ן, מערב אזרבייג'ן, זנג'אן, וארדביל עם אזרבייג'ן).
בדלנות אתנית > באירואסיה > אחרים

צ'צ'נים בקווקז, אשר נמצאת כיום תחת שליטת רוסיה.
ארמנים בנגורנו-קרבאך שבאזרבייג'ן.
בסקים בספרד ובצרפת.
טיבטים בסין.
אשורים בעיראק ובטורקיה.
קבוצות אתניות שונות במיאנמר, ביניהן הרוהינגים.
התנועות הבדלניות בג'אמו וקשמיר אשר במחלוקת בין הודו, פקיסטן וסין.
טמילים בסרי לנקה, החותרים להקים מדינה עצמאית.
אבחזים מגאורגיה.
סינדים (אנ') מפקיסטן.
צפון-מזרח הודו.
מלאים אתניים בתאילנד.
תנועות בדלניות שונות בקנטונים של שווייץ (גרמנים, צרפתים, איטלקים ורומנש).
אלבנים בקוסובו, צפון מקדוניה וסרביה.
בדלנות אתנית > אפריקה

מאות הקבוצות האתניות שקיימות באפריקה כיום נמצאות ב-54 מדינות הלאום האפריקניות, ועל כן לעיתים קרובות ישנם סכסוכים אתניים בין קבוצות בדלניות שונות – בעיקר במדינות אנגולה, אלג'יריה, בורונדי, נמיביה, קונגו והרפובליקה הדמוקרטית של קונגו, בחבל דארפור שבסודאן, באתיופיה, בסנגל, בדרום אפריקה, באוגנדה, בסהרה המערבית ובזימבבואה.
הסכסוך בליבריה בין האפריקנים הליבראים לאמריקנים הליבראים (אנשים ממוצא אפריקאי שהיגרו לליבריה מאמריקה לאחר ששוחררו מעבדות).
בדלנות מצד הטוארג בניגריה ובמאלי (אזוואד), ותנועות בדלניות בֶרבֶריות בלוב, תוניס, אלג'יריה ומרוקו.
גרינלנד מדנמרק.
צרפתים קוויבקים, ילידי נונאווט והאומות הראשונות מקנדה.
עמים ילידיים רבים בארצות הברית.
תנועת העצמאות בפוארטו ריקו, שחותרת להשיג עצמאות מלאה מארצות הברית.
ישנן גם תנועות בדלניות היספניות, שהבולטת בהן היא תנועת צ'יקאנו שמעוניינת להקים מחדש את אצטלאן – המולדת המיתית של האטו-אצטקים שהשתרעה בעבר באזור בו נמצא כיום אזור דרום-מערב ארצות הברית, בו חיים כיום רוב האמריקאים ממוצא מקסיקני.
בדלנות אתנית > אפריקה > אוקיאניה

התנועה לאיחוד פפואה.
מאורים בניו זילנד (אאוטרואה).
עצמאות הוואית מארצות הברית.
קלדוניה החדשה (קנאק) מצרפת.
בוגנוויל מפפואה.
בדלנות גזעית

ישנן קבוצות בדלניות המבקשות ליצור הפרדה בין קבוצות אנשים על בסיס המוצא האתני של הקבוצות. אנשים המשתייכים לקבוצות אלו לרוב מתנגדים לנישואין בין-גזעיים ולאינטגרציה עם גזעים אחרים ומחפשים בתי ספר נפרדים, בתי עסק, כנסיות ומוסדות אחרים ולעיתים קרובות חותרים לקיום הפרדה בין חברות, טריטוריות, מדינות, או ממשלות. להן רשימה של תנועות בדלניות גזעיות בולטות:
בדלנות שחורה (מכונה גם "לאומנות שחורה") – סוג של בדלנות שקיים בארצות הברית ושהועלה בעבר על ידי מנהיגים שחורים כמו מרקוס גארווי וארגונים כמו האומה האסלאמית. תאורטיקנים גזענים כמו דריק בל מאוניברסיטת ניו יורק וריצ'רד דלגדו מאוניברסיטת קולורדו טוענים שמערכות המשפט, החינוך והפוליטיקה בארצות הברית נגועות בגזענות בוטה. הם תומכים במאמצים לקיים בתי ספר ומעונות המכילים רק תלמידים שחורים ומטילים דופי ביעילות האינטגרציה של צעירים שחורים בחברה האמריקנית.
בדלנות לבנה – סוג של בדלנות שקיים כיום בעיקר בארצות הברית ובמערב אירופה ומבקש לקיים הפרדה בין הגזע הלבן לאוכלוסייה הלא-לבנה, בטענה שמדיניות זו נחוצה להישרדות הגזע הלבן.
בדלנות דתית

קבוצות דתיות בדלניות וכתות בדלניות מבקשות בדרך כלל ליצור הפרדה מהקבוצה הדתית הגדולה יותר. דוגמאות בולטות:
התנועה הציונית, שהובילה להקמתה של מדינת ישראל כמולדת היהודית ב-1948, חתרה לאורך השנים לקיים הפרדה בתחומים מסוימים מהאוכלוסייה הלא-יהודית במדינה. התנועה הציונית יכולה גם להיחשב כתנועה בדלנית אתנית במידה מסוימת שכן לעיתים רבות נכללים בקבוצה זו יהודים לא דתיים. אף על פי כן כתנועה בדלנית הדבר מורכב אף יותר, שכן אנשים רבים התגיירו והצטרפו לקהילות היהודיות בישראל וברחבי העולם ונחשבים יהודים, למרות שלעיתים עשויים להיות כאלו שיטילו דופי ביהדותם.
הנוצרים האנגלים במאות ה-16 וה-17 ביקשו להיפרד מהכנסייה האנגלית ויצרו כנסיות מקומיות עצמאיות שהיו בעלות השפעה פוליטית תחת אוליבר קרומוול, שהוא עצמו בדלן.
חלוקת הודו ב-15 באוגוסט 1947, כשהודו ופקיסטן קיבלו את עצמאותן מבריטניה, והודו הבריטית חדלה להתקיים – עוררה תנועות בדלניות בקרב האוכלוסייה המוסלמית.
הסיקים בהודו חתרו להקים את המדינה העצמאית חאליסטאן בשנות ה-70 וה-80 של המאה ה-20.
במדינות רבות ברחבי העולם פועלות כיום קבוצות בדלניות מוסלמיות. דוגמאות בולטות כוללת את הפיליפינים, תאילנד, הודו (באזור ג'אמו וקשמיר), ברפובליקה העממית של סין (התנועה האסלאמית המזרחית של תורכסטאן), בטנזניה (התנועות הבדלניות בזנזיבראן), ברוסיה (בצפון חבל הקווקז, ובעיקר בצ'צ'ניה), וביוגוסלביה.
בדלנות במאה ה-21

במדינות רבות ברחבי העולם פועלים כיום קבוצות בדלניות מוסלמיות. דוגמאות בולטות כוללות את הפיליפינים, תאילנד, הודו (באזור ג'אמו וקשמיר), ברפובליקה העממית של סין (התנועה האסלאמית המזרחית של תורכסטאן), בטנזניה (התנועות הבדלניות בזנזיבראן), ברוסיה (בצפון חבל הקווקז, ובעיקר בצ'צ'ניה), וביוגוסלביה.
במזרח התיכון קיימות תנועות בדלניות כורדיות בטורקיה, עיראק וסוריה.
בתוך מדינות האיחוד האירופי מתחזקות תנועות בדלניות המבקשות לעצמן ריבונות או אוטונומיה מוגברת; בהן הקטלונים בספרד, הסקוטים בבריטניה (טרם פרישת בריטניה מהאיחוד האירופי), ונטו ולומברדיה באיטליה, איי פארו בדנמרק, אי קורסיקה בצרפת והפלמים בבלגיה.
להתחזקות התנועות הבדלניות בתוך מדינות האיחוד האירופי ניתנו מספר הסברים: העברת סמכויות מדינתיות רבות לאיחוד האירופי החלישה את מעמד המדינה הריבונית בעיני האזרחים, וכפועל יוצא קבוצות אתניות מובחנות אינן מעוניינות עוד להיות כפופות לה (אלא לזכות בשלטון עצמי); יצירת מעין "אומה אירופאית" גדולה שכל אזרחי האיחוד האירופי הם אזרחיה פגעה בתחושת הסולידריות של אזרחי המדינות בינם לבין עצמם, ולכן קבוצות מובחנות עשירות יותר (דוגמת הקטלונים בספרד) אינן מעוניינות עוד לממן מכספן אזורים אחרים במדינה ומעוניינות להתנתק ממנה; בעבר עצמאות דרשה משאבים עצומים דוגמת צבא, פיתוח כלכלה ומוסדות שלטוניים מלאים, אך בתוך האיחוד האירופי קבוצה בדלנית יכולה לשאוף למדינה עצמאית תוך הישענות על מוסדות האיחוד האירופי וכלכלתו.
הפרדה גאוגרפית וסוציו-אקונומית

תנועת העצמאות של הונג קונג (אנ')
עצמאות טאיוואן (אנ')
תנועת העצמאות הסקוטית (אנ')
תנועת העצמאות הקטלאנית (אנ')
מלחמת האזרחים האמריקנית
ראו גם

התבדלות
הערות שוליים

↑  Free Dictionary; Merriam Webster dictionary; The Oxford Pocket Dictionary of Current=English 2008.
↑  Harris, R.; Harris, Jerry (2009). The Nation in the Global Era: Conflict and Transformation. Brill. p. 320. ISBN 978-90-04-17690-4. 9789004176904
↑  Spencer, Metta (1998). Separatism: Democracy and Disintegration. Rowman & Littlefield. pp. 2–4. ISBN 9780847685851.
↑  Link to:
Chima, Jugdep.(הקישור אינו פעיל, 28.3.2020) "Effects of Political Leadership on Ethnic Separatist Movements in India" Paper presented at the annual meeting of the Midwest Political Science Association, Palmer House Hotel, Chicago, Illinois, April 12, 2007, (PDF); Chima, Jugdep. "How Does Political Leadership Affect the Trajectories of Ethnic Separatist Insurgencies?: Comparative Evidence from Movements in India" Paper presented at the annual meeting of the American Political Science Association, Marriott Wardman Park, Omni Shoreham, Washington Hilton, Washington, DC, September 01, 2005 (PDF).
↑  See D.L. Horowitz's "Patterns of Ethnic Separatism", originally published in Comparative Studies in Society and History, 1981, vol 23, 165-95. Republished in John A. Hall, The State: Critical Concepts, Routledge, 1994.
↑  עומר גנדלר, ‏"לביטול הלאומיות יש מחיר", השילוח, 7, נובמבר 2017
| --- | --- |
בקרת זהויות :  GND: 4054573-8  LCCN: sh85120098  NKC: ph125485 
בדלנים קטלאנים הקוראים להיפרדות של קטלוניה מספרד, יולי 2010
בדלנים רוסים בדונצק הקוראים להיפרדות של חצי האי קרים מאוקראינה, אפריל 2015
בדלנים כורדים הקוראים להיפרדות כורדיסטן מעיראק, ספטמבר 2017
בשנת 1861 פרצה מלחמת האזרחים האמריקנית לאחר שתנועה בדלנית של מדינות בדרום ארצות הברית החליטה להתפצל מארצות הברית
לין ג'ונסון

| --- | --- |

לין ג'ונסון בטקס פרסי דאג רייט 2008, בו זכתה להיכנס להיכל התהילה הקנדי של הקריקטוריסטים
 לידה:  28 במאי 1947 (בת 77) קולינגווד, קנדה 
 מקום לימודים:  אוניברסיטת אמילי קאר לאמנות ועיצוב 
 תחום יצירה:  קומיקס 
 יצירות ידועות:  לטוב או לרע 
 פרסים והוקרה:  Giants of the North Canadian Cartoonist Hall of Fame (2008)  פרס רובן (1985)  שדרת הכוכבים של קנדה (2003)  פרס אינקפוט (1991)  חבר במסדר קנדה 
 
לין ג'ונסון (באנגלית: Lynn Johnston; נולדה ב-28 במאי 1947) היא קריקטוריסטית קנדית, הידועה בעיקר על רצועת הקומיקס שיצרה, "לטוב או לרע" (For Better or For Worse). על פועלה זכתה ג'ונסון לאותות כבוד כגון מסדר קנדה, מסדר מניטובה, והיכל התהילה הקנדי של הקריקטוריסטים. כן הייתה האישה הראשונה והקנדית הראשונה שזכתה ב"פרס רובן" של "אגודת הקריקטוריסטים הלאומית" של ארצות הברית.